[image: image1.png]


ŠAKIŲ RAJONO SAVIVALDYBĖS ADMINISTRACIJOS DIREKTORIUS 

ĮSAKYMAS

DĖL LĖŠŲ IŠ PASKOLOS SKYRIMO

2015 m. rugpjūčio 13 d. Nr. AT-776
Šakiai


Vadovaudamasis rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu bei 2015 m. gegužės 7 d. pasirašyta Kreditavimo  sutartimi Nr. K201505-0016,


į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę gautas paskolos lėšas 69 871,62 Eur (šešiasdešimt devynis tūkstančius aštuonis šimtus septyniasdešimt vieną eurą 62 euro centus) skirti savivaldybės administracijai. Iš jų:

1. Investicinio projekto „Gelgaudiškio dvaro sodybos rekonstravimas ir kompleksiškas pritaikymas turizmo reikmėms“ finansavimui – 55 721,62 Eur (penkiasdešimt penkis tūkstančius septynis šimtus dvidešimt vieną eurą 62 euro centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybės funkciją 08.06.01.03., į ekonominę funkciją 2.2.1.1.1.15;


2. Šakių seniūnijos techninės bazės atnaujinimui (ratinio traktoriaus įsigijimui) – 14 150 Eur (keturiolika tūkstančių vieną šimtą penkiasdešimt eurų). Lėšas nukreipti Švarios, sveikos aplinkos ir energijos taupymo programos vykdymui (kodas 12) į valstybės funkciją 05.06.01.02., į ekonominę funkciją 3.1.1.3.1.1.





Administracijos direktorius



                Evaldas Sniečkus
